पाएं अपने शहर की ताज़ा ख़बरें और फ्री ई-पेपरडाउनलोड करें
भास्कर न्यूज। रतलाम
त्रिपोलिया गेट क्षेत्र में अतिक्रमण हटाने गए तहसीलदार नजूल पर लोगों ने गुरुवार को जानलेवा
हमला कर दिया। सिर में गंभीर चोट आने पर उन्हें जिला अस्पताल में भर्ती कराया। माणकचौक
पुलिस ने पूर्व सांसद प्रतिनिधि व पार्षद पति सहित 15 लोगों के खिलाफ जानलेवा हमला, बलवा और
शासकीय कार्य में बाधा का प्रकरण दर्ज किया। तहसीलदार को ६ टांके आए हैं।घटना शाम 5.30 बजे की है। तहसीलदार नजूल संजय वाघमारे त्रिपोलिया गेट क्षेत्र में अतिक्रमण हटाने गए थे। कार्रवाई के दौरान पहले नोटिस नहीं देने पर कांग्रेस नेता व पूर्व सांसद प्रतिनिधि जगदीश राठौड़ व वाघमारे के बीच विवाद हो गया। मामला झूमाझटकी तक पहुंच गया। तभी किसी ने वाघमारे के सिर पर बेसबॉल का बैट मार दिया जिससे उन्हें गंभीर चोट आई। झूमाझटकी के दौरान राठौड़ का पैर भी टीन से टकरा गया जिससे उनकी एड़ी पर चोट आई।
वाघमारे को अधीनस्थ अमले ने ऑटो से व राठौड़ को पुत्र गणेश उर्फ पिंटू राठौड़ व संजय चौधरी सफारी
में जिला अस्पताल लेकर पहुंचे। सीएमएचओ डॉ. पुष्पेंद्र शर्मा ने बताया वाघमारे के सिर पर छह टांके
आए हैं। सिटीस्केन की रिपोर्ट आने पर चोट के बारे में स्थिति स्पष्ट हो सकेगी। उधर राठौड़ की एड़ी में पांच
टांके लगाना पड़े। जानकारी मिलने पर कलेक्टर राजीव दुबे, एसपी डॉ. जी.के. पाठक सहित जिला प्रशासन
व पुलिस अधिकारी अस्पताल पहुंचे। कलेक्टर ने कहा अतिक्रमण करने वालों के संरक्षकों पर भी कार्रवाई
होगी। सीएसपी संतोषसिंह भदौरिया ने बताया वाघमारे की रिपोर्ट पर माणकचौक थाने में जगदीश राठौड़,
गणेश, शंकर, पार्षद पति गोपाल सोनी, गोलू, राजू, अनिल यादव सहित 15 आरोपियों के खिलाफ मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva awa_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva bho_Deva zho_Hant eng_Latn